हरियाणा के पूर्व मुख्यमंत्री भूपिंदर सिंह हु्ड्डा के खिलाफ जमीन अधिग्रहण घोटाला मामले में सीबीआई की तरफ से चार्जशीट दायर होने के बाद कांग्रेस ने मोदी सरकार पर बदले की भावना से काम करने का आरोप लगाया है। कांग्रेस ने शनिवार (3 फरवरी) को कहा कि बदला लेने के दुर्भावनापूर्ण इरादे ने मोदी को अंधा कर दिया है। कांग्रेस ने आरोप लगाया कि केंद्र की बीजेपी सरकार ने देश भर में कांग्रेस नेताओं के खिलाफ झूठे मुकदमे दर्ज कराने की सारीज चला रखी है। कांग्रेस प्रवक्ता रणदीप सुरजेवाला ने कहा कि राजस्थान के अशोक गहलोत, सचिन पायलट, हिमाचल प्रदेश के वीरभद्र सिंह, तमिलनाडु के पी चिदंबरम और उनके बेटे, महाराष्ट्र के अशोक चव्हाण, दिल्ली की शीला दीक्षित और उत्तरखंड के हरीश रावत के खिलाफ झूठे मामलों में शामिल मोदी सरकार की कार्यप्रणाली की शैली उसकी भयानक पहचान बन गई है।